《和刘君俞游华严寺谒文禅师》
宋代·李复

灵山胜致古今同，下种开花一线通。
岘首道安酬凿齿，江西马祖对庞翁。
圆珠迥耀千渊黑，滴乳微倾六斛空。
我有宿缘香火念，閒来相与论幡风。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。